શિક્ષકોને નિવૃત્તિ સમયે 30 વર્ષની નોકરી દરમિયાન 300 જેટલી કોમ્યુટેડ લીવ મળતી હોય છે જે રજાઓનું રોકડમાં નિવૃત્તિ બાદ રૂપાંતરિત કરવામાં આવતું હોય છે. ઓડિટ જનરલ દ્વારા તાજેતરમાં જ શિક્ષણ વિભાગ પાસે આ અંગે માહિતી માંગી હતી જેના પગલે શિક્ષણ વિભાગે 300ની જગ્યાએ 150 રજાઓ કરી નાખી છે. જેના વિરોધમાં ઉચ્ચતર માધ્યમિક શિક્ષક સંઘ મહામંડળે નિવૃત્ત થયેલ કર્મચારીઓને સરકારમાં 300 રજાઓનાં જ બિલ મોકલી આપવાની તાકીદ કરીને લડતનાં એંધાણ આપ્યાં છે.